Cafu

Marcos Evangelista de Morais (lahir 7 Jun 1970), lebih dikenali sebagai Cafu , merupakan seorang bekas pemain bola sepak Brazil yang bermain di posisi bek kanan. Dengan 142 kemunculan untuk pasukan kebangsaan Brazil, Cafu diangkat menjadi pemain melakukan kemunculan terbanyak buat pasukan Brazil sepanjang zaman. Beliau mewakili pasukan kebangsaannya ke empat edisi Piala Dunia antara tahun 1994 dan 2006 dan beliau turut satu-satunya pemain tampil dalam tiga aksi perlawanan akhir berturut-turut. Sepanjang empat penyertaan Piala Dunia, beliau berjaya meraih dua daripadanya iaitu pada edisi 1998 dan 2002. Selain itu, beliau mengambil bahagian dalam empat penyertaan Copa América dan merangkul dua kejohanan daripadanya pada tahun 1997 dan 1999. Sementara itu, beliau sebahagian daripada skuad Brazil yang menjulang trofi Piala Konfederasi pada 1997.

Di peringkat kelab, Cafu menjuarai beberapa kejuaraan domestik dan antarabangsa ketika meneruskan kariernya di Brazil, Sepanyol dan Itali. Sepanjang kariernya, Cafu pernah menyertai São Paulo, Roma, Milan, Real Zaragoza, Juventude dan Palmeiras. Beliau dianggap salah satu pertahanan terhebat dalam Serie A dan salah satu pemain Brazil terhebat pada eranya. Pada tahun 1994, Cafu dinamakan sebagai Pemain Terbaik Amerika Selatan dan seterusnya pada 2004, beliau disenaraikan Pelé dalam FIFA 100, iaitu 125 pemain bola sepak terhebat sepanjang zaman dalam satu majlis Anugerah FIFA.

Kerjaya kelab 
Ketika di akademi São Paulo, jurulatih remaja Telê Santana mencadangkan Cafu agar berpindah posisi dari pemain tengah ke posisi bek sayap walaupun Cafu tidak pernah beraksi di posisi itu. Beliau terus termasuk dalam pasukan senior São Paulo yang menjuarai Copa Libertadores dan Piala Antara Benua pada tahun 1992 dan 1993. Pada tahun 1994, beliau dinamakan Pemain Bola Sepak Terbaik Amerika Selatan. Cafu memulakan musim 1995 di kelab barunya, Juventude tetapi beliau berpindah ke Real Zaragoza.

Pada tahun 1996, beliau pulang ke Brazil selepas berjaya melakukan perpindahan ke Palmeiras. Namun pada tahun berikutnya, Cafu kembali semula ke Eropah, kali ini ke Roma dan beliau meraih gelaran "Scudetto" pada musim 2001 dan seterusnya Supercoppa Italiana. Ketika di Roma, beliau digelar Il Pendolino (yang membawa maksud "komuter"). Beliau seterusnya melakukan perpindahan ke Milan selepas membatalkan perpindahan ke Yokohama F. Marinos. Bersama Rossoneri, beliau meraih kejuaraan "Scudetto" keduanya pada tahun 2004 dan diikuti kejayaan Supercoppa Italiana. Beliau turut dapat beraksi dalam perlawanan akhir Liga Juara-Juara pertama dalam kariernya pada tahun 2005.

Selepas kejayaan Liga Juara-Juara menewaskan Liverpool pada 2007, Cafu melanjutkan kontraknya pada Mei 2007 dan beliau kekal di Milan sehingga penghujung musim 2007-08. Sementara menanti kontraknya tamat, beliau merangkul trofi Piala Super UEFA dan Piala Kelab Dunia pertama dalam kariernya. Pada 16 Mei 2008, Cafu diumumkan akan meninggalkan Milan pada penghujung musim bersama dengan rakan senegaranya, Serginho. Pada perlawanan terakhir Cafu untuk Milan, beliau menjaringkan gol menentang Udinese yang berkesudahan Milan menang 4-1. Naib presiden Milan, Adriano Galliani secara terbuka memberinya peluang untuk bekerja bersama Milan.

Kerjaya antarabangsa 
Cafu merupakan pemain melakukan kemunculan antarabangsa terbanyak buat pasukan kebangsaan Brazil dengan melakukan 142 penampilan dan memecah rekod Piala Dunia apabila beliau beraksi 21 perlawanan dalam kejohanan berprestij itu. Beliau meraih dua trofi Piala Dunia pada edisi 1994 dan 2002 lalu membuatkan Cafu satu-satunya pemain yang tampil dalam tiga perlawanan akhir Piala Dunia. Cafu turut memegang rekod pemain memperoleh kemenangan terbanyak dalam perlawanan Piala Dunia iaitu 15 perlawanan sebelum dikejutkan Miroslav Klose menerusi Piala Dunia 2014.

Beliau melakukan debut untuk pasukan Brazil pada 12 September 1990 dalam satu perlawanan persahabatan menentang Sepanyol. Beliau meneruskan rentak cemerlangnya bersama pasukan Brazil pada awal 1990an dan membolehkannya untuk memasuki skuad Piala Dunia 1994. Beliau tampil dalam perlawanan akhir Piala Dunia 1994 menentang Itali. Beliau menggantikan Jorginho yang tercedera pada minit ke-22 perlawanan. Sejak itu, Cafu diletakkan dalam kesebelasan utama pasukan yang menjuarai Copa América pada tahun 1997 dan 1999, Piala Konfederasi 1997 dan melangkah ke final Piala Dunia 1998.

Brazil meneruskan kempen kelayakan Piala Dunia 2002 dengan goyah dan Cafu dikritik hebat oleh jurulatih Wanderley Luxemburgo yang mengambil langkah untuk melucutkan jawatan Cafu sebagai kapten pasukan selepas beliau dibuang padang ketika menentang Paraguay. Tidak lama selepas itu, Luxemburgo dipecat dan digantikan oleh Luiz Felipe Scolari. Scolari memilih Emerson sebagai pilihannya untuk kapten pasukan baru. Walau bagaimanapun, Emerson mengalami kecederaan bahu ketika menjalani latihan lalu membenarkan Cafu menyarung sarung lengan kapten. Selepas Brazil menewaskan Germany 2–0 dalam perlawanan akhir Piala Dunia 2002 (perlawanan akhir Piala Dunia ketiga berturut-turut buat Cafu), beliau meraikan kejayaan itu dengan menjulang trofi Piala Dunia sambil menjerit ke arah isterinya, "Regina, eu te amo!" ("Regina, saya cintakan awak!").

Dalam kempen 2006, Brazil yang menjadi pasukan pilihan diketepikan Perancis dalam peringkat suku akhir 1-0. Jurulatih Carlos Alberto Parreira dikritik kerana meletakkan pemain veteran dalam kesebelasan utama antaranya Cafu, Roberto Carlos dan Ronaldo dan mengetepikan pemain-pemain muda. Beliau tetap menzahirkan minatnya untuk beraksi di Piala Dunia 2010 tetapi tidak kesampaian apabila beliau bersara pada 2008.

Cafu sebahagian daripada 125 pemain dipilih Pelé sebagai pemain terhebat sepanjang zaman dalam satu majlis Anugerah FIFA pada Mac 2004.

Statistik

Gol antarabangsa

Kontroversi 
Cafu bersama beberapa pemain Serie A lain termasuklah rakan sepasukan Roma, Fábio Júnior dan Gustavo Bartelt serta rakan senegara Dida dituduh menggunakan pasport palsu dalam usaha untuk mengelak peraturan mengenai bilangan pemain bukan Eropah yang dibenarkan tersenarai dalam kelab Itali masing-masing. Walau bagaimanapun, pasport Cafu disahkan benar oleh pegawai-pegawai Itali manakala 13 pemain lain termasuk Dida digantung. Tetapi Cafu menghadapi kontroversi lain apabila isterinya, Regina menggunakan dokumen palsu untuk menuntut kerakyatan Itali menerusi keturunan Itali. Cafu memperoleh kewarganegaraan Itali menerusi perkahwinan mereka. Pada tahun 2004, Cafu dan presiden Roma, Franco Sensi dibawa ke mahkamah.

Pada 12 Jun 2006, kurang 24 jam sebelum sepak mula antara Brazil dan Croatia dalam saingan Piala Dunia 2006, seorang pendakwa, Angelantonio Racanelli menggesa supaya hukuman penjara dijatuhkan ke atas Cafu bersama isterinya, Regina de Morais dan ejennya selama sembilan bulan berhubung skandal pemalsuan pasport. Pada hari seterusnya, Cafu bersama isteri dan ejennya dibebaskan daripada semua pertuduhan yang dilontarkan terhadapnya.

Statistik kerjaya

Pencapaian

Kelab 

São Paulo
 Campeonato Brasileiro Série A (1): 1991
 Campeonato Paulista (2): 1991, 1992
 Copa Libertadores (2): 1992, 1993
 Piala Antara Benua (2): 1992, 1993
 Supercopa Sudamericana (1): 1993
 Recopa Sudamericana (2): 1993, 1994
 Copa CONMEBOL (1): 1994

Real Zaragoza
 Piala Juara-Juara UEFA (1): 1994–95

Palmeiras
 Campeonato Paulista (1): 1996

Roma
 Serie A (1): 2000–01
 Supercoppa Italiana (1): 2001

Milan
 Piala Super UEFA (2): 2003, 2007
 Serie A (1): 2003–04
 Supercoppa Italiana (1): 2004
 Liga Juara-Juara UEFA (1): 2006–07
 Piala Kelab Dunia FIFA (1): 2007

Antarabangsa 

Brazil
 Piala Dunia FIFA (2): 1994, 2002
 Copa América (2): 1997, 1999
 Piala Konfederasi FIFA (1): 1997
 Piala Umbro (1): 1995
 Piala Tahun Baru Lunar (1): 2005

Individu 
 Pasukan Pilihan Amerika Selatan (4): 1992, 1993, 1994, 1995
 Pemain Bola Sepak Terbaik Amerika Selatan (1): 1994
 Pasukan All-Star Piala Dunia FIFA: 2002 (Simpanan)
 FIFA XI (1): 2002
 FIFA 100
 Pasukan Terbaik UEFA (2): 2004, 2005
 FIFPro World XI (1): 2005
 World Soccer - Kesebelasan Utama Terhebat Sepanjang Zaman: 2013
 A.C. Milan Hall of Fame
 AS Roma Hall of Fame
 World XL: Pasukan Abad 21
Orders
 Penerima Pingat Rio Branco: 2008
|}

Catatan

Pautan luar 
 
 Official Cafu Foundation site 
 Cafu profile by Aaron Marcus – acmilan-online.com
 Career stats – acmilan.com
 
 Champions League profile – UEFA.com

Pemain bola sepak Brazil
Pemain São Paulo FC
Pemain Real Zaragoza
Pemain Sociedade Esportiva Palmeiras
Pemain A.S. Roma
Pemain A.C. Milan
FIFA 100
FIFA Century Club
Pemain Copa América 1991
Pemain Copa América 1993
Pemain Piala Dunia FIFA 1994
Pemain Copa América 1997
Pemain Piala Konfederasi FIFA 1997
Pemain Piala Dunia FIFA 1998
Pemain Copa América 1999
Pemain Piala Dunia FIFA 2002
Pemain Piala Dunia FIFA 2006
Kelahiran 1970
Orang hidup